बॉलीवुड के 'दबंग' स्टार अभिनेता सलमान खान मोबाइल पर सर्वाधिक बार सर्च किए गए हस्तियों की सूची में सबसे ऊपर हैं। यहां तक कि उन्होंने अपनी पूर्व प्रेमिका अभिनेत्री कैटरीना कैफ को भी पीछे छोड़ दिया है। हाल ही में हुए एक सर्वेक्षण में यह बात सामने आई है। मोबाइल वीडियो एवं मीडिया कंपनी वूक्लिप्स द्वारा वर्ष की दूसरी तिमाही के लिए जारी किए गए 'ग्लोबल वीडियो इनसाइट्स सर्वे' में यह तथ्य सामने आए हैं।